收工係旺角行完街，女朋友話好耐無食過沙嗲王食白咖哩豬扒飯，於是就去左等位，等左十五分鐘度，有得食啦！我女朋友點左個白咖哩豬扒飯，而我就點左個安格斯肥牛拉麵，再加多個牛油雞翼。等左十分鐘度，拉麵到左先。拉麵幾香沙嗲味，ｄ汁都好濃味，但係我覺得個面份量就少左ｄ，唔係好夠食。跟住豬扒飯同個雞翼就到左啦，個豬扒飯真係好正，好香咖哩味，唔辣，另外ｄ洋蔥味好香，好彩我女朋友食唔晒，於是我就有得食下，個飯豬扒都好多，最後我地兩個都飽住走，一定會再去！